CELEX: 32022D0793
Language: lt
Date: 1652659200000
Title: Tarybos sprendimas (ES) 2022/793 2022 m. gegužės 16 d. dėl pozicijos, kurios Europos Sąjungos vardu turi būti laikomasi Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimu įsteigtoje Asociacijos taryboje, dėl 2021–2027 m. ES ir Sakartvelo asociacijos darbotvarkės priėmimo

2022 5 20   
               
               
                  LT
               
               
                  Europos Sąjungos oficialusis leidinys
               
               
                  L 141/47
               
            
         TARYBOS SPRENDIMAS (ES) 2022/793
         2022 m. gegužės 16 d.
         dėl pozicijos, kurios Europos Sąjungos vardu turi būti laikomasi Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimu įsteigtoje Asociacijos taryboje, dėl 2021–2027 m. ES ir Sakartvelo asociacijos darbotvarkės priėmimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimas (1) (toliau – Susitarimas) buvo pasirašytas 2014 m. birželio 27 d. ir įsigaliojo 2016 m. liepos 1 d.;
                  
               
                     (2)
                  
                  
                     pagal Susitarimo 406 straipsnio 1 dalį Asociacijos tarybai suteikti įgaliojimai priimti rekomendacijas, kad būtų pasiekti Susitarimo tikslai;
                  
               
                     (3)
                  
                  
                     siekdamos sudaryti palankesnes sąlygas Susitarimo taikymui Šalys susitarė parengti Asociacijos darbotvarkę, kurioje būtų išvardyti bendro darbo prioritetai, suskirstyti pagal sektorius;
                  
               
                     (4)
                  
                  
                     Asociacijos taryba turi priimti rekomendaciją dėl 2021–2027 m. ES ir Sakartvelo asociacijos darbotvarkės rašytine procedūra;
                  
               
                     (5)
                  
                  
                     tikslinga nustatyti poziciją, kurios Sąjungos vardu turi būti laikomasi Asociacijos taryboje, nes 2021–2027 m. ES ir Sakartvelo asociacijos darbotvarke bus grindžiamas programavimas pagal Kaimynystės, vystomojo ir tarptautinio bendradarbiavimo priemonę „Globali Europa“, nustatytą Europos Parlamento ir Tarybos reglamentu (ES) 2021/947 (2);
                  
               
                     (6)
                  
                  
                     todėl Sąjungos pozicija Asociacijos taryboje turėtų būti grindžiama pridėtu rekomendacijos projektu,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimu įsteigtoje Asociacijos taryboje, dėl 2021–2027 m. ES ir Sakartvelo asociacijos darbotvarkės priėmimo grindžiama prie šio sprendimo pridėtu Asociacijos tarybos rekomendacijos projektu.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2022 m. gegužės 16 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  OL L 261, 2014 8 30, p. 4.
         
            (2)  2021 m. birželio 9 d. Europos Parlamento ir Tarybos reglamentas (ES) 2021/947, kuriuo nustatoma Kaimynystės, vystomojo ir tarptautinio bendradarbiavimo priemonė „Globali Europa“, iš dalies keičiamas ir panaikinamas Sprendimas Nr. 466/2014/ES ir panaikinamas Reglamentas (ES) 2017/1601 ir Tarybos reglamentas (EB, Euratomas) Nr. 480/2009 (OL L 209, 2021 6 14, p. 1).
      
      
         
            
               PROJEKTAS
            
            ES IR GRUZIJOS ASOCIACIJOS TARYBOS REKOMENDACIJA Nr. 1/2022
            … m. … … d.
            dėl 2021-2027 m. ES ir Sakartvelo asociacijos darbotvarkės
            ES IR GRUZIJOS ASOCIACIJOS TARYBA,
            atsižvelgdama į Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimą,
            kadangi:
            
                        (1)
                     
                     
                        Europos Sąjungos ir Europos atominės energijos bendrijos bei jų valstybių narių ir Gruzijos asociacijos susitarimas (1) (toliau – Susitarimas) buvo pasirašytas 2014 m. birželio 27 d. ir įsigaliojo 2016 m. liepos 1 d.;
                     
                  
                        (2)
                     
                     
                        pagal Susitarimo 406 straipsnio 1 dalį Asociacijos tarybai suteikti įgaliojimai priimti rekomendacijas, kad būtų pasiekti Susitarimo tikslai;
                     
                  
                        (3)
                     
                     
                        remiantis Susitarimo 420 straipsnio 1 dalimi, Šalys turi imtis visų bendrųjų ar konkrečių priemonių, reikalingų savo prievolėms pagal Susitarimą vykdyti, ir turi užtikrinti, kad būtų pasiekti Susitarime išdėstyti tikslai;
                     
                  
                        (4)
                     
                     
                        Asociacijos tarybos darbo tvarkos taisyklių 11 straipsnyje numatyta galimybė priimti sprendimus ir teikti rekomendacijas taikant rašytinę procedūrą, jeigu abi Šalys taip susitaria;
                     
                  
                        (5)
                     
                     
                        Sąjunga ir Sakartvelas sutarė sustiprinti savo partnerystę ir susitarė dėl prioritetų 2021-2027 m. laikotarpiui (toliau – 2021-2027 m. ES ir Sakartvelo asociacijos darbotvarkė), kurių tikslas – kartu siekti Susitarime išdėstytų politinės asociacijos ir ekonominės integracijos tikslų;
                     
                  
                        (6)
                     
                     
                        Susitarimo Šalys susitarė dėl 2021-2027 m. ES ir Sakartvelo asociacijos darbotvarkės teksto; ta darbotvarkė padės įgyvendinti Susitarimą, daugiausia dėmesio skiriant bendradarbiavimui siekiant drauge nustatytų bendrų interesų,
                     
                  PRIĖMĖ ŠIĄ REKOMENDACIJĄ:
            
               1 straipsnis
               Asociacijos taryba Šalims rekomenduoja įgyvendinti priede išdėstytą 2021-2027 m. ES ir Sakartvelo asociacijos darbotvarkę (2).
            
            
               2 straipsnis
               2017 m. lapkričio 20 d. priimta ES ir Gruzijos asociacijos darbotvarkė pakeičiama priede išdėstyta 2021–2027 m. ES ir Sakartvelo asociacijos darbotvarke.
            
            
               3 straipsnis
               Ši rekomendacija įsigalioja jos priėmimo dieną.
            
            
               Priimta Tbilisyje [metai, mėnuo, diena].
               
                  
                     Asociacijos tarybos vardu
                  
                  
                     Pirmininkas / Pirmininkė
                  
               
            
            
               (1)  ES OL L 261, 2014 8 30, p. 4.
            
               (2)  Žr. dok. ST 8327/22 ad02 (http://register.consilium.europa.eu).